Diari Oficial de la Generalitat Valenciana


Sumari del DOGV 8692, del 05-12-2019 (2019/11766)

ACORD de 29 de novembre de 2019, del Consell, pel qual s'autoritza una transferència de crèdits entre programes, del capítol 6 «Inversions reals» del programa 432.20, Urbanisme, al capítol 3, «Despeses financeres», del programa 511.10, Direcció i serveis generals, en el pressupost de la Conselleria de Política Territorial, Obres Públiques i Mobilitat, a fi d'ampliar-ne la dotació i donar cobertura a les obligacions derivades de sentències judicials fermes, per un total de 643.089,04 euros. Expedient 08.008/19-132.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11248


Data del document
:   29-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de novembre de 2019, del Consell, pel qual s'autoritza una transferència de crèdits entre programes, del capítol 6 «Inversions reals» del programa 432.20, Urbanisme, al capítol 3, «Despeses financeres», del programa 511.10, Direcció i serveis generals, en el pressupost de la Conselleria de Política Territorial, Obres Públiques i Mobilitat, a fi d'ampliar-ne la dotació i donar cobertura a les obligacions derivades de sentències judicials fermes, per un total de 643.089,04 euros. Expedient 08.008/19-132. [2019/11188]  
La dotació actual del capítol 3, «Despeses financeres», del programa 511.10, Direcció i serveis generals, de la Conselleria de Política Territorial, Obres Públiques i Mobilitat és insuficient per a donar cobertura a diverses sentències fermes de les quals deriva l'obligació per a la Generalitat de pagar interessos, que s'han quantificat en 643.101,14 euros.  
Aquestes obligacions tenen la consideració d'ampliables, en aplicació del que es disposa en l'article 48 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions i en l'article 22.1.i, j, de la vigent Llei de pressupostos, per la qual cosa, atesos aquesta circumstància i el que estableix aquest últim article en l'apartat 2.a, perquè les ampliacions que es financen a càrrec de baixes d'altres crèdits del pressupost no financer es tramiten com a transferència de crèdit a la qual no és aplicable la limitació prevista en l'article 49.1.c de la Llei 1/2015, i prenent en consideració el saldo disponible actualment existent en el capítol 3 del programa 511.10, al qual s'imputen aquests interessos, la conselleria esmentada planteja la necessitat d'ampliar la seua dotació en 643.089,04 euros i el finançament a càrrec de disponibilitats existents en el capítol 6 del programa 432.20, Urbanisme.  
A aquest efecte, i en virtut del que es disposa en l'article 48 de la Llei 1/2015, i els articles 21, 22.2.a i 23 de la Llei 28/2018, de 28 de desembre, de pressupostos de la Generalitat per a 2019, a proposta del conseller d'Hisenda i Model Econòmic, el Consell, prèvia deliberació, en la reunió de 29 de novembre de 2019,  
  
ACORDA  
  
Primer  
Autoritzar una minoració de crèdit en l'aplicació 52.37.18.843.82.8 per un import de 643.089,04 euros.  
  
Segon  
Autoritzar un augment de crèdit en l'aplicació 60.36.49.225.12.8 per un import de 643.089,04 euros.  
  
València, 29 de novembre de 2019  
  
La consellera secretària del Consell,  
MÓNICA OLTRA JARQUE